open-index/open-wikipedia-markdown huggingface dataset:
Lamaceratops

**Lamaceratops** je vyhynutý rod rohatého dinosaura, žijúceho v období vrchnej kriedy na území dnešného Mongolska. Jeho jediným druhom je **Lamaceratops tereschenkoi**.

Disponoval krátkym golierom a veľmi malým, kužeľovitým nosovým rohom. Predpokladá sa, že ide o rod Bagaceratops alebo o jeho príbuzného. Člen skupiny Protoceratopsidae.

## Referencie

Kategória:Ceratopsia
Kategória:Kriedové dinosaury
Kategória:Dinosaury z Ázie
Holding

**Holding** (z angl. holding = "držba") môže byť:
*holdingová štruktúra
*nepresne, ale často: holdingová spoločnosť (t.j. materská spoločnosť holdingovej štruktúry)
*kapitálová účasť, pri ktorej držiteľa účasti možno charakterizovať ako holdingovú spoločnosť
*v anglosaskom práve (a teda angličtine) aj:
**vlastnený/držaný (akýkoľvek) majetok, najmä akcie a podiely
**v Anglicku: kus zeme držaný v prenájme na poľnohospodárske, pastierske a podobné účely
**v USA: právny princíp, ktorý má byť získaný z rozhodnutia (názoru) súdu
Joseph Kasa-Vubu

**Joseph Kasa-Vubu** (* okolo 1913 - 1915, Tshela – † 24. marec 1969, Boma) bol prvý prezident Konžskej demokratickej republiky, vtedy nazývanej "Konžská republika" alebo "Kongo (Léopoldville)". V prezidentskom úrade bol od 30. júna 1960, deň nezávislosti od Belgicka, do 24. novembra 1965, kedy ho zvrhol Joseph-Désiré Mobutu. 

Jeho prvý premiér bol Patrice Lumumba.

## Zdroj
* 

Kategória:Politici Konžskej demokratickej republiky
Kategória:Úmrtia 24. marca
Kategória:Úmrtia v 1969
Koncern

**Koncern** (jednotlivý podnik koncernu sa volá **koncernový podnik**) môže byť:
*v trhovej ekonomike: pozri koncern (trhová ekonomika)
*v socialistickom Česko-Slovensku: jedna z foriem výrobno-hospodárskej jednotky (uzákonená vládnym nariadením č. 91/1974 Zb.), združenie koncernových podnikov (a prípadne aj koncernových účelových organizácií), pozri koncern (ČSSR)
Skupina podnikov

**Skupina podnikov** (iné názvy: **skupina spoločností, podniková skupina, skupina**, ako súčasť názvu podniku najmä vo význame b aj: **group**; angl. *group of companies, corporate group, business group, group*) môže byť:
*a) voľné označenie nejakého zoskupenia podnikov, najmä podnikov ovládaných jednou rodinou či jednou osobou, podnikov, ktorých vlastníci majú rovnakú etnicitu či rovnakú vychodenú školu, podnikov s prepojeným členstvom v správnych radách, ruského horizontálneho spojenia finančných a obchodných podnikov, japonského keiretsu a pod.
*b) súhrnné označenie pre ovládajúcu spoločnosť a ňou ovládané spoločnosti, pozri skupina podnikov (ovládanie)
*c) podniky (pre označenie **skupina** alternatívne len: jednotky či úseky) v rámci skupiny podnikov podľa definície b, ktoré majú spoločné charakteristiky 

**Podniková skupina** alebo **skupina** môže byť aj nejako vymedzená skupina osôb nejakého podniku.

## Referencie
Hastings

**Hastings** je mesto na pobreží južného Anglicka v grófstve East Sussex. Žije v ňom asi 86 000 obyvateľov (2008).

Prvá písomná zmienka o dedine Hastings pochádza z 8. storočia. Mesto je známe najmä významnou bitkou o Anglicko, ktorá sa odohrala v roku 1066 v jeho blízkosti (presnejšie pri obci Battle) a je známa ako bitka pri Hastingse.

## Partnerské mestá
*  Béthune, Francúzsko
*  Dordrecht, Holandsko 
*  Oudenaarde, Belgicko 
*  Schwerte, Nemecko

## Iné projekty

## Odkazy
* Oficiálna stránka 

## Zdroj

Kategória:Mestá v Anglicku
Group

**Group** (angl.; doslova "skupina") môže byť:
*v ekonómii a ekonomike (ako súčasť názvu podniku): skupina podnikov
*v hudbe: menší inštrumentálny alebo vokálny súbor v modernej populárnej hudbe alebo džeze, pozri group (hudobný súbor)

## Pozri aj
*skupina
Ako som prežil

***Ako som prežil*** bol dramatický seriál, ktorý vysielala TV JOJ od 22. marca 2009 do 17. júna 2009. Každá časť  antológie zobrazuje príbeh inej rodiny, ktorá prežila tragickú udalosť až hraničnú situáciu. Seriál je inšpirovaný skutočnými príbehmi ľudí.

## Série

## Časti
### 1. séria

## Referencie

Kategória:Slovenské televízne seriály
Kategória:Televízne seriály TV JOJ
Kategória:Dramatické televízne seriály
Kategória:Televízne seriály z roku 2009
Skupina podnikov (ovládanie)

**Skupina podnikov** (iné názvy: **skupina spoločností, podniková skupina, skupina**, ako súčasť názvu podniku aj: **group**; angl. *group of companies, corporate group, business group, group*) je súhrnné označenie pre ovládajúcu spoločnosť a ňou ovládané spoločnosti, pričom ovládaním sa tu myslí držba (aspoň) väčšinového podielu na hlasovacích právach v spoločnosti (definíciu ovládajúcej a ovládanej spoločnosti porov. napr. v §66a slovenského Obchodného zákonníka). Podrobnosti definície pozri nižšie. 

Veľmi podobné alebo (v závislosti od podrobností zvolených definícií) významovo totožné sú termíny efektový (alebo faktický) koncern (pozri v článku koncern) a holding (holdingová štruktúra).

## Príklady definícií
* Skupina spoločností je *ekonomická entita [ekonomický subjekt] tvorená súborom spoločností, ktoré sú buď spoločnosti ovládané to istou spoločnosťou alebo samotná ovládajúca spoločnosť. Ovládať spoločnosť znamená mať právomoc menovať väčšinu jej členov správnej rady.* Ovládanie môže byť priame (väčšina hlasovacích práv v danej spoločnosti) alebo nepriame (ovládanie inej spoločnosti, ktorá má väčšinu hlasovacích práv v danej spoločnosti).
* *Skupina je spojenie obchodných spoločností, v ktorom holdingová spoločnosť ovláda viacero dcérskych spoločností; konglomerát.* 
* Skupina je *spojenie právne nezávislých spoločností v ekonomickej jednot(k)e pod spoločným manažmentom prostredníctvom finančnej účasti. Táto štruktúra sa obyčajne volí s cieľom posilniť trhové pozície.*
* Skupina spoločností je *spojenie spoločností, ktoré sú právne nezávislé, ale ktoré tvoria skupinu pozostávajúcu z materskej spoločnosti a jednej alebo viacerých dcérskych spoločností, z ktorých materská spoločnosť každú jednu kontroluje, pretože je majiteľom viac ako polovice ich akciového kapitálu* 

## Referencie

Kategória:Obchodné právo
Kategória:Podniky
Coregonus muksun

**Coregonus muksun** je druh sladkovodnej ryby z čeľade lososovité. V dospelosti dorastá do dĺžky cca 75&nbsp;cm a váži v priemere 8&nbsp;kg. Dožíva sa v priemere 20 rokov. Jeho druhové meno je odvodené z ruského názvu *муксун* - muksun.  

## Výskyt
Coregonus muksun je rozšírený v oblasti Severného ľadového oceána od riečneho systému Kary na západe až po Kolymu na východe Sibíri. Väčšinu roka sa zdržiava v brakických, príbrežných vodách oceánu so salinitou 6 až 8&nbsp;%. Koncom leta migruje hore prúdom všetkých väčších riek Sibíri (Kara, Ob, Jenisej, Lena a Kolyma) za účelom neresenia. Taktiež sú opísané aj formy žijúce v jazerách v okolí Noriľska, ako aj v jazerách Glubokoje, Melkoje, Lama a v Tajmýrskom jazere.

## Biológia
Sú známe anadrómne (migrujúce), poloanadrómne, jazerné, jazerno-riečne a riečne druhy. Väčšina druhov migruje. Najväčšiu časť roka trávi v mori, niekedy aj vo väčšej vzdialenosti od pobrežia. Do riek vstupuje v lete a lokality trenia dosiahne v októbri/novembri. Vo väčších riekach pláva proti prúdu až 2 000 km, pričom v priemere prejdu 20 km za deň. Prvé trenie býva vo veku 6 – 14 rokov pri veľkosti 47 – 50 cm. Trenie prebieha v riečnych prahoch, alebo plytčinách, pri teplote 1 – 2 °C, keď rieky začínajú mrznúť. Dospelé ryby opúšťajú miesta trenia v zime. Vajíčka sa liahnu za 150 – 180 dní, väčšina sa liahne v apríli. Mladé ryby sa živia kôrovcami z planktónu. Dospelé jedince planktónom v zime a bentickými bezstavovcami v lete.

## Referencie

## Zdroj
* The IUCN Red List of Threatened Species

Kategória:Lososovité
Kategória:Najmenej ohrozené druhy
Viper SD-4

**Viper SD4** je celokovové dvojmiestne ultraľahké (LSA) lietadlo slovenskej výroby. Jednomotorový dolnoplošník, v dvojmiestnej konfigurácii so sedadlami vedľa seba, je vhodný na športové, zábavné aj rekreačné lietanie. Pevná a odolná celokovová konštrukcia (využíva sa materiál zliatiny hliníka s prísadami - (durable aluminium) zvyšuje mieru bezpečnosti a zaručuje dlhú životnosť lietadla. Svojim prístrojovým vybavením a letovými vlastnosťami si nachádza uplatnenie na cestovanie, letecký výcvik a vlečenie bezmotorových lietadiel.

## Viper SD-4 certifikovaný agentúrou EASA
Viper SD-4 RTC preukázal úspešné plnenie požiadaviek predpisu CS-LSA Amdt.1 a udelili mu typový certifikát EASA.A.606.  Na najväčšej európskej leteckej výstave Aero Friedrichshafen 2016  mu odovzdali typový certifikát EASA. Týmto sa Viper SD4-RTC stal prvým slovenským certifikovaným lietadlom a dokonca jedným z mála na svete v kategórii LSA (Light Sport Aircraft) so vzletovou hmotnosťou do 600 kg. Vlastník certifikátu pre Viper SD4 je spoločnosť TOMARK, s.r.o.

## Vznik a vývoj
Príprava výroby lietadla v strojárskej firme Tomark trvala približne 2 roky.  Prvý let sa uskutočnil v roku 2006. Širšej verejnosti ho predstavili po prvý raz na výstave Aero Friedrichshafen v roku 2007. Podľa informácií generálneho riaditeľa firmy Daniela Tomka staršieho do roku 2013 zostrojili 45 lietadiel niekoľkých verzií.

## Testovanie lietadla
Lietadlo Viper SD4 vykonalo skúšky pevnosti konštrukcie lietadla za rozličných zaťažení, tzv. *[http://tomarkaero.com/sk/vyroba-sk/flutterove-skusky.html pevnostné skúšky] *. Zároveň, ako jedno z mála športových lietadiel, zvládlo aj skúšky pružnosti konštrukcie lietadla a všetkých jeho častí, tzv. *[http://tomarkaero.com/sk/vyroba-sk/flutterove-skusky.html Flutterové skúšky] *. 
 
## Prístrojové panely a farebné škály
Prístrojové panely  s analógovými alebo digitálnymi prístrojmi, individuálnymi alebo združenými letovými a motorovými prístrojmi, či komplexným systémom na kontrolu letu a systému automatického riadenia (autopilot), kontrolu motorových údajov, komunikačných a navigačných systémov s veľkými LCD displejmi. Keďže lietadlo je kovové, umožňuje to výrobcom využiť široké spektrum kamufláže a farebných škál lietadiel 

## Technické údaje

## Zdroj
* oficiálna internetová stránka výrobcu 

Kategória:Slovenské športové lietadlá
Patara (Lýkia)

**Patara** (gr. *Πάταρα*; iný grécky názov: **Arsinoé** – *Ἀρσινόη*;  lýksky *Πττάρα* – Ptara) bolo starogrécke mesto na juhozápade dnešného Turecka. V minulosti významné prístavné staroveké grécke mesto v kraji Lýkia, známe je predovšetkým tým, že odtiaľto pochádzal Svätý Mikuláš. Zachovalo sa tu mnoho pamiatok, ako dve divadlá a stĺporadie. Po zanesení prístavu pieskom  mesto stratilo na význame.

## Dejiny
Mesto založil grécky kmeň Dórov z Kréty. Lýkia dlho patrila do Perzskej ríše, v 3. stor. ju oslobodil Alexander Veľký. V helenistickom období patrila Patara medzi najvýznamnejšie mestá Lýkijskej federácie, nakoniec ho však ovládol mocný Rodos. Nachádzala sa tu aj druhá najvýznamnejšia Apollónova veštiareň, po Delfách. Mesto bolo obliehané aj ponstkým kráľom Mithridatom IV. v roku 88 pred Kr., keďže stálo na strane Rimanov. Síce rímskej vláde podliehala už od 1. stor pred Kr. definitívne bola Patara Rimanmi anektovaná až v roku 43 po Kr. Mesto navštívili aj Apoštol Pavol a Apoštol Lukáš. V meste sa začína rýchlo rozširovať kresťanstvo. Koncom 3. stor. sa tu miestnej bohatej kresťanskej rodine narodil Sv. Mikuláš, ktorý sa neskôr stal biskupom v susednej Myre. Patara bolo významnejšie mesto aj počas Byzantskej doby, no definitívny úpadok nastal počas bojov so Seldžuckými Turkami, kedy mesto úplne zaniklo.
V blízkosti boli už len dediny obývané Grékmi, ktorí v roku 1923 počas Grécko-tureckej výmeny obyvateľstva odišli do Grécka.

## Iné projekty

Kategória:Starogrécke mestá
Kryptops

**Kryptops** je vyhynutý rod dravého dinosaura, žijúceho v období spodnej kriedy na území dnešného Nigeru. Jeho jediným druhom je **Kryptops palaios**.

Známy je podľa neúplnej lebky, stavcov, rebier, panvy a krížovej kosti dospelého jedinca, dorastajúceho do dĺžky šiestich až siedmich metrov. Rod je charakteristický tupým a vysokým rypákom.

Niektorí vedci ho pokladajú za rod Eocarcharia.

## Galéria

Súbor:Kryptops.jpg|Ľavá čeľusť


## Referencie

Kategória:Abelisauridae
Kategória:Kriedové dinosaury
Kategória:Dinosaury z Afriky
Lábaši-Marduk

**Lábaši-Marduk** bol novobabylonský kráľ z chaldejskej dynastie. Bol synom predchádzajúceho kráľa Neriglissara. Na trón nastúpil ako veľmi mladý roku 556 pred Kr. po štvorročnej otcovej vláde. Bol zavraždený len po deviatich mesiacoch po svojej korunovácii. Pravdepodobne nebol vzhľadom na svoj nízky vek schopný odolať konšpirácii proti svojej osobe. Po jeho smrti bol za nového kráľa zvolený Nabonid.

## Literatúra
* BIČ, Miloš. Při řekách babylónských. Praha : Vyšehrad, 1990. 
* Kol. autorov, Dějiny Mezopotámie. Praha : Karolinum, nakladatelství Univerzity Karlovy, 1998. 
* 

## Pozri aj
* Nergal-Sarecer
* Novobabylonská ríša

## Zdroj

Kategória:Vládcovia Babylonie
Patara

**Patara** môže byť:
*v antickej geografii ():
** mesto v Lýkii, pozri Patara (Lýkia)
** mesto v Kapadócii, pozri Patara (Kapadócia)
*iné sídlo:
**v Peru:
***Patara (Huanuco)
***Patara (La Libertad)
***Patara (Lima)
***Patara (Apurímac)
***Patara (Ayacucho)
**Patara (Mozambik)
*Cerro Patara (dva rôzne vrchy v Peru a jeden vrch v Čile)
*vodný tok:
**Río Patara
**Ribeirão Patara
**Quebrada Patara  
*súčasť početných geografických názvov v Gruzínsku

## Pozri aj
* Patára (mesto v indickom štáte Uttarpradéš a mesto v indickom štáte Pandžáb)
Jean Dutrou-Bornier

**Jean Dutrou-Bornier** (celým menom *Jean-Baptiste Onésime Dutrou-Bornier*, * 19. november 1834, Montmorillon, Francúzsko – † 6. august 1876, Veľkonočný ostrov) bol kapitán francúzskeho námorníctva, podnikateľ a  samozvaný kráľ Veľkonočného ostrova.

## Životopis
Zúčastnil sa ako delostrelec s posádkou cisárskej námornej flotily krymskej vojny. V roku 1860 získal námornícke osvedčenie majster plavby. 
Velil na  obchodnom barku - plachetnici Tampico, ktorú mal v spoluvlastníctve.

V roku 1866 priplával do Bordeaux. Po naložení nákladu smeroval na Tahiti, kde mal doručiť náklad pre podnikateľa Johna Brandera. Na palubu zobral aj dvoch francúzskych misionárov, Gaspara Zumbohma a Theodora Escolana, ktorí mu pomáhali s navigáciou v Tichom oceáne. Vysadil ich na Veľkonočnom ostrove. Uvidiac veľký trávnatý ostrov, skrsla v ňom myšlienka uskutočniť tam svoj podnikateľský zámer na chov oviec. V tom čase sa Bornierovi už nahromadili obrovské dlhy, najmä z hazardu a následkom niektorých podvodných obchodov. Stratil tak svoj podiel na obchodnej lodi Tampico. 
Keď získal podiel na jachte Aora'i, v apríli 1868 priplával na nej na Veľkonočný ostrov, jachtu spálil a na ostrove sa usadil. Za spoločníka na podnikanie nahovoril škótskeho obchodníka Johna Brandera, ktorý mu poskytol škuner; ním zabezpečovali dopravu medzi Tahiti a Veľkonočným ostrovom.

V septembri 1868 ustanovili "Správnu radu" na čele s Dutrouxom Bornierom, sekretárom misionárom Gasparom Zumbohmom a štvoricou domorodcov. Založili tiež policajný zbor zložený z miestnych domorodcov a súdnu inštitúciu. Za predsedu súdu bol menovaný misijný kňaz Hippolyte Roussel (zomrel 1898), ktorý bol najprv francúzsky misionár na Markézach. Misionári a noví európski prisťahovalci mali možnosti nakupovať ostrovné pozemky za nízke ceny.

Plodinám a hospodárskym zvieratám sa na ostrove mimoriadne darilo. Bornier sa priženil na Veľkonočný ostrov do domorodého rodinného klanu  Mataveri, keďže si zobral Titaua Salmonovú (narodenú r.1856), dcéru z pokrvnej línie kráľa Koreta II. Bornier vtedy napísal svojmu priateľovi: *"Mám tú česť informovať Vás týmto, že som kráľ... Moje kráľovstvo je malé. Od nedávna sa volám Iona I. - kráľ Veľkonočného ostrova“* Snažil sa presvedčiť Francúzsko, aby nad ostrovom vyhlásilo  protektorát. Dobré vzťahy s misionármi sa najskôr zhoršili a zakrátko sa stali neznesiteľné. Misionár Roussel sa preto rozhodol opustiť ostrov a presťahovať sa na Tahiti. Napriek odporu Borniera sa k misionárovi pripojilo viac ako sto rodených ostrovanov (ich potomkovia ešte dodnes žijú v oblasti Papeete).

V roku 1876 Bornier zomrel. Pravdepodobne bol zavraždený domorodcami. Ešte predtým požiadal o pripojenie Veľkonočného ostrova k Francúzsku. Žiadosť bola neskôr zopakovaná, ale potomkovia kráľa Koretu II. nedostali odpoveď. Francúzsky minister vojenského námorníctva admirál Frantz prehlásil, že *"ostrov je k ničomu"*. Nakoniec bol v roku 1888 Veľkonočný ostrov pripojený k Čile.

## Referencie

Kategória:Moreplavci
Kategória:Zavraždení vládcovia
Adamsit

thumb|Chemický vzorec adamsitu
**Adamsit** alebo **fenarzazínchlorid** je chemická zlúčenina, ktorá sa používa ako bojová otravná látka aplikovaná v podobe aerosólu, vyvolávajúca nevoľnosť a zvracanie. Dráždením horných dýchacích ciest vyvoláva kašeľ. Syntetizoval ju americký chemik Roger Adams a látka tak nesie jeho meno.

## Referencie

Kategória:Jedy
Kategória:Chemické zbrane
Kategória:Zlúčeniny chlóru
Boloň

**Boloň** môže byť v Rusku:
*jazero, pozri Boloň (jazero)
*rameno rieky vytekajúce z jazera Boloň, pozri Boloň (rieka)
*dedina v Amurskom rajóne Chabarovského kraja

## Pozri aj
*Boloňa
Holdingová spoločnosť

**Holdingová spoločnosť** alebo nepresne **holding** (angl. *holding company*) je kapitálová spoločnosť, ktorá vlastní akcie alebo podiely iných (navonok právne samostatných) podnikov v takom množstve, aby to stačilo na ovládanie (kontrolu) činnosti týchto podnikov. Ďalšie podrobnosti definície sa v literatúre rôznia: 
* niektoré definície tvrdia, že táto spoločnosť musí byť spoločnosť finančná, 
* iné zdôrazňujú, že táto spoločnosť akcie či podiely iných spoločností musí vlastniť trvalo
* ďalšie zdôrazňujú, že činnosť tejto spoločnosti spočíva len v účasti na iných spoločnostiach alebo v získaní a spravovaní akcií či podielov iných spoločností. 

Obyčajne akcionári (podielnici) ovládaných spoločností holdingovej spoločnosti dajú svoje akcie (podiely) a na oplátku dostanú akcie (podiely) holdingovej spoločnosti. Na to, aby bola holdingová spoločnosť schopná ovládať iný podnik obyčajne potrebuje vlastniť väčšinu jeho akcií či podielov, ale ak je tento iný podnik vlastnený veľkým množstvom rôznych vlastníkov, holdingovej spoločnosti na ovládnutie obyčajne stačí aj menšinový balík akcií či podielov.

## Holdingová štruktúra
Holdingová spoločnosť spolu so spoločnosťami, ktoré ovláda tvorí tzv. holdingovú štruktúru či holding (podobné či zhodné sú termíny efektový koncern a skupina podnikov). Holding(ová štruktúra) je forma kapitálového prepojenia, nie je to nový právny subjekt. Napriek tomu, že jednotlivé podniky holdingovej štruktúry, zostávajú právne samostatné, hospodársku samostatnosť strácajú v oblasti financovania úplne a v oblasti podnikovej politiky do veľkej miery v prospech holdingovej spoločnosti.

## Výhody
Výhoda použitia holdingovej spoločnosti oproti alternatívnym spôsobom ovládnutia (fúzia a pod.) je, že holdingová spoločnosť a štruktúra je oproti iným spôsobom právne jednoduchšia,
lacnejšia, a umožňuje získať goodwill a dobré meno ovládanej spoločnosti, pričom ručí len do výšky ňou vlastnených akcií (podielov) v ovládanej spoločnosti.

## Druhy
* holdingová spoločnosť v užšom zmysle (čistá holdingová spoločnosť):
** holdingová spoločnosť, ktorá len finančne ovláda
** zastrešujúca spoločnosť - holdingová spoločnosť, ktorá sa venuje aj spoločnému plánovaniu a vývoju pre ovládané podniky
* zmiešaná holdingová spoločnosť - holdingová spoločnosť, ktorá sa venuje aj vlastnému odboru podnikania (teda výrobe/poskytovaniu služieb alebo obchodovaniu)

## Pozri aj
* holdingová štruktúra

## Zdroje
* Ovečková, Ľ.: *[[Slovník obchodného práva]]*, 1994
* "holding company." Encyclopædia Britannica. Encyclopædia Britannica Online. Encyclopædia Britannica Inc., 2012. Web. 10 Dec. 2012. Dostupné online. 
* „Holdinggesellschaft“ v Gabler Wirtschaftslexikon (po nemecky)

Kategória:Obchodné právo
Kategória:Podniky
Majstrovstvá Európy vo florbale mužov 1994

**Majstrovstvá Európy vo florbale mužov 1994** boli 1. majstrovstvá Európy vo florbale mužov, ktoré organizuje Medzinárodná florbalová federácia (IFF). Bolo to vôbec prvé oficiálne podujatie vo florbale. Konalo sa od 9.14. mája 1994 v Helsinkách, vo Fínsku, za účasti 8 tímov. Víťazom sa stalo družstvo .

## Výsledky
### Základné skupiny

#### Skupina A

#### Skupina B

----

### Play-off
#### Stretnutie o 7. miesto

#### Stretnutie o 5. miesto

#### Semifinále

#### Stretnutie o 3. miesto

#### Finále

## Konečné poradie

## Zdroj
* ME 1994 na oficiálnej stránke IFF 

Kategória:Florbal v 1994
Kategória:Majstrovstvá Európy vo florbale
Florbal
Kategória:1994 vo Fínsku
Kategória:Športové podujatia v Helsinkách
Panasonic

**Panasonic** môže byť:
* japonská spoločnosť *Panasonic Corporation*, pozri Panasonic (spoločnosť)
* registrovaná ochranná známka japonskej spoločnosti *Panasonic Corp.*, pozri Panasonic (ochranná známka)
Viera Prokešová

**Viera Prokešová** (* 2. august 1957, Bratislava – † 31. december 2008,  Bratislava)  bola slovenská poetka, esejistka, literárna vedkyňa a prekladateľka.

## Životopis
Vyštudovala odbor slovenčina - bulharčinu na Filozofickej fakulte Univerzity Komenského v Bratislave. Krátko pôsobila ako lektorka dramaturgie v nitrianskom Bábkovom divadle Po ročnom pôsobení v Nitre, potom takmer 20 rokov ako redaktorka vo vydavateľstve Slovenský spisovateľ redigovala slovenskú prózu. Okrem svojej básnickej tvorby tiež prekladala. Posledných 8 rokov života pracovala v Ústave svetovej literatúry SAV. 

## Tvorba
### Poézia
* *Cudzia* (1984)
* *Slnečnica* (1988)
* *Retiazka* (1992)
* *Pleť* (1998)
* *Ihla* (2005) - zobrané básne
* *Vanilka* (2007)
* *Tisíckrát dopichaná ihličím mäkko kreslí úbočia* (2010) - personálna bibliografia / básne z pozostalosti (vyd. MilaniuM v spolupráci s Ústavom svetovej literatúry SAV)
K muzikálu *Mária Stuartová* napísala texty piesní (1995).

### Preklady (výber)
* V. Rakovski: *Letiaci deň* (1980)
* *Nedeľné zemetrasenie* (päť bulharských básnikov, 1988)
* M. Ganina: *Kým žijem, dúfam* (1989)
* J. Peterka, Josef: *Autobiografia vlka* (časť knihy, 1989)
* *Bohémske noci* (výber z poézie bulharského symbolizmu, 1990)
* *Krehké ako chryzantémy* (výber zo starej čínskej poézie žien, 1992)
* *Piesne sladkého Francúzska* (ľudová ľúbostná poézia, v jaz. spolupráci s M. Minárikom, 1994)
* L. J. Braun: *Mačka, ktorá pozná farby* (1995)
* J. Prévert: *Nové lásky* (1997)
* D. Stefanov.: *Mesačné haiku* (2006)
* L. Dimkovska: *Skrytá kamera* (2007)
* M. Eminescu: *Krídla z vosku* (v jaz. spolupráci s L. Vajdovou, 2008)

## Ocenenia
* Cena Jána Hollého za básnický preklad (2009), spolu s L. Vajdovou za M. Eminescu: Krídla z vosku

## Referencie

## Externé odkazy
* 
* Viera Prokešová na stránkach vydavateľstva Milanium
* Zomrela poetka a prekladateľka Viera Prokešová - nekrológ Milana Richtera na blog.sme.sk

Kategória:Osobnosti z Bratislavy
Kategória:Laureáti Ceny Ivana Kraska
Kategória:Laureáti Ceny Jána Hollého
Kategória:Slovenskí spisovatelia
Kategória:Slovenskí prekladatelia
Kategória:Absolventi Filozofickej fakulty Univerzity Komenského v Bratislave
Akoos

**Akoos** (, ) je v gréckej mytológii syn argejského kráľa Thestra. 

Podľa antického autora Theofila z Antiochie bol synom a následníkom argejského kráľa Thestra Akoos. O tomto mýtickom kráľovi Argu od iných antických autorov nie je zmienka. V zázname od Diodora Sicílskeho je nástupcom Thestia jeho syn Merops. Obaja antickí autori však v zhode uvádzajú ako nasledujúceho kráľa Argu Aristomida.
 
Menoslov mýtických kráľov Argu, zaznamenaný od ich predka Hérakla, v zoznamoch Theofila z Antiochie a Diodora Sicílskeho (v zoznamoch je prvým kráľom Argu z rodu Heraklovcov Temenos):

## Referencie

* Zoznam kráľov Argu 

## Pozri aj
* Zoznam kráľov Argu

Kategória:Postavy gréckej mytológie
Značka (marketing)

**Značka** alebo **obchodná značka** (angl. *brand*) je *meno, výraz, znak, symbol, dizajn alebo ich kombinácia, ktoré majú identifikovať tovar alebo služby jedného predávajúceho alebo skupiny predávajúcich a odlíšiť ich od tovaru a služieb konkurentov* .

Úlohou značky je uľahčiť identifikáciu výrobku alebo služby určitého predávajúceho a odlíšiť ich od konkurenčných výrobkov. Môže pridať výrobku na hodnote. 

Značka môže mať právnu ochranu (tzv. ochranná známka - angl. trademark), ktorá ochraňuje za určité časové obdobie výlučné práva výrobcu (predajcu). Zaručuje jednoznačný pôvod výrobku alebo služby.

Značka má byť utvorená tak, aby približovala užitočnosť a kvalitu výrobku, jej výslovnosť a zapamätateľnosť má byť ľahká, má sa dať ľahko odlíšiť od iných značiek a ľahko sa prekladať do cudzích jazykov. 

Príkladmi obchodných značiek sú napr.: Panasonic, Gala, Toyota, Mitsubishi, Kia, NIKE, Adidas atď. 

## Referencie

## Zdroj
Elvíra Dudinská, Miroslav Foret, Róbert Štefko, Peter Šimegh. 2000. *Základy marketingu*. ISBN 80-225-1222-2, str. 65 a 147-148

Kategória:Marketing
Majstrovstvá Európy vo florbale mužov 1995

**Majstrovstvá Európy vo florbale mužov 1995** boli 2. a zároveň posledné majstrovstvá Európy vo florbale mužov, ktoré organizovala Medzinárodná florbalová federácia (IFF). Konali sa od 14.20. mája 1995 v 5 mestách Švajčiarska, za účasti 11 tímov. Keďže sa turnaja zúčastnilo aj , išlo o otvorené ME. Ďalšími nováčikmi boli ,  a . Víťazom sa stalo družstvo , ktoré oplatilo  finálovú prehru spred roka.

## Výsledky
### Základné skupiny

#### Skupina A

#### Skupina B

----

### Play-off
#### Stretnutie o 9. miesto

#### Stretnutie o 7. miesto

#### Stretnutie o 5. miesto

#### Semifinále

#### Stretnutie o 3. miesto

#### Finále

## Konečné poradie

## Pozri aj
* Majstrovstvá Európy vo florbale žien 1995

## Zdroj
* ME 1995 na oficiálnej stránke IFF 

Kategória:Florbal v 1995
Kategória:Majstrovstvá Európy vo florbale
Florbal
Kategória:1995 vo Švajčiarsku
Merops (Argos)

**Merops** (, ) je v gréckej mytológii syn argejského kráľa Thestia. 

Antický autor Diodóros Sicílsky uvádza, že synom a následníkom argejského kráľa Thestia bol Merops. O tomto mýtickom kráľovi Argu od iných antických autorov nie je zmienka. V zázname od Theofila z Antiochie je nástupcom Thestra jeho syn Akoos. U oboch autorov však vládne zhoda, že nasledujúcim kráľom Argu bol Aristomidas. 
 
Menoslov mýtických kráľov Argu, zaznamenaný od ich predka Hérakla, v zoznamoch Diodora Sicílskeho a Theofila z Antiochie (v zoznamoch je prvým kráľom Argu z rodu Heraklovcov Temenos):

## Referencie

* Zoznam kráľov Argu 

## Pozri aj
* Zoznam kráľov Argu

Kategória:Postavy gréckej mytológie
Ferganasaurus

**Ferganasaurus** je vyhynutý rod dlhokrkého dinosaura, žijúceho v období strednej jury na území dnešného Kirgizska. Jeho jediným druhom je **Ferganasaurus verzilini**.

Opísaný je podľa dvoch chrbtových a šestnástich chvostových stavcov, panvy a kostí zadných končatín. Podobal sa rodu Rhoetosaurus.

## Referencie

Kategória:Sauropoda
Kategória:Jurské dinosaury
Kategória:Dinosaury z Ázie
FK Ventspils

**FK Ventspils** je lotyšský futbalový klub, ktorý sídli v meste Ventspils.  Tím bol založený v roku 1997 a svoje domáce futbalové zápasy hráva na štadióne Ventspils Olimpiskais Stadions. FK Ventspils hráva najvyššiu lotyšskú ligu - Virsliga a aktuálne sú majstrami svojej krajiny. Celkovo tím má 6 ligové tituly z rokov 2006, 2007, 2008, 2011, 2013 a 2014 a 6x vyhral Lotyšský pohár.

## Úspechy
* **[[Virsliga]] - víťazstvá**
** 2006, 2007, 2008, 2011, 2013, 2014
* **[[Lotyšský pohár]] - víťazstvá**
** 2003, 2004, 2005, 2011, 2010–11, 2012–13
* **[[Baltická liga]] - víťazstvá**
** 2010

## Káder mužstva
**Súčasná zostava**:

 

 

 

## Externé odkazy
* fkventspils.lv - Oficiálna stránka

v
v
AZ (futbalový klub)

**AZ** je holandský klub sídliaci v meste Alkmaar. Klub momentálne hrá najvyššiu holandskú futbalovú ligu Eredivisie. AZ bol založený v roku 1967 pod názvom *AZ 67* a vydržal až do roku 1986 keď bol zmenený na AZ. Medzinárodne je však známy ako AZ Alkmaar. Svoje domáce zápasy hrá na štadióne AFAS Stadion s kapacitou 17,000 miest. 

Najväčšími úspechmi klubu je 3-násobné víťazstvo v holandskom pohári KNVB Cup a 2x sa stal víťazmi najvyššej domácej ligy. 

## AZ v európskych pohároch

## Externé odkazy
* Oficiálna stránka klubu 

Kategória:Holandské futbalové kluby
Kategória:Futbalové kluby založené v 1967
Majstrovstvá sveta vo florbale mužov 1996

**Majstrovstvá sveta vo florbale mužov 1996** boli 1. majstrovstvá sveta vo florbale mužov, ktoré organizuje Medzinárodná florbalová federácia (IFF). Konali sa od 11.18. mája 1996 v 3 švédskych mestách: Štokholm, Uppsala a Skellefteå, za účasti 12 tímov. Jediným nováčikom od predchádzajúcich ME v roku 1995 bolo družstvo . Víťazom sa stali florbalisti  a zopakovali tak prvenstvo z ME 1994.

Prvých 8 tímov sa kvalifikovalo do "A" divízie MS 1998, ostatné tímy zostúpili do "B" divízie.

## Výsledky
### Základné skupiny
#### Skupina A

#### Skupina B

----

### Play-off
#### Stretnutie o 11. miesto

#### Stretnutie o 9. miesto

#### Stretnutie o 7. miesto

#### Stretnutie o 5. miesto

#### Semifinále

#### Stretnutie o 3. miesto

#### Finále

## Konečné poradie

## Externé odkazy
* Highlight z finálového zápasu  

## Zdroj
* MS 1996 na oficiálnej stránke IFF 

Kategória:Florbal v 1996
Kategória:Majstrovstvá sveta vo florbale mužov
Florbal
Kategória:1996 vo Švédsku
Kategória:Šport v Štokholme
Kategória:Šport v Uppsale
Graham Broad

**Graham Broad** (* 10. marec 1957) je anglický bubeník, ktorý profesionálne hrá už od svojich 15 rokov potom, čo od roku 1970 navštevoval Royal College of Music.

Broad je známy svojou spoluprácou s mnohými hudobníkmi, ako sú Roger Waters, Tina Turner, The Beach Boys, Jeff Beck, Van Morrison, Bryan Adams, Bill Wyman, George Michael, Mike Oldfield a mnoho ďalších.

Od roku 1987, kedy sa podieľal na nahrávaní albumu *[[Radio K. A. O. S.]]* a na nasledujúcom turné, často hrá s bývalým basgitaristom Pink Floyd Rogerom Watersom. V roku 1990 ho Waters pozval ako člena kapely The Bleeding Heart Band na koncert *[[The Wall – Live in Berlin]]*. O dva roky neskôr hral Broad na Watersovom treťom štúdiovom albume *[[Amused to Death]]*. V rokoch 19992002 účinkoval na Watersovom turné *In the Flesh* a podieľal sa aj na jeho ďalších dvoch turné *The Dark Side of the Moon Live* v rokoch 20062008 a *The Wall Live* (20102013).

## Zdroj

Kategória:Žijúci ľudia
Kategória:Anglickí rockoví bubeníci
Kategória:Procol Harum
Kategória:Osobnosti z Londýna
Obchodná značka

**Obchodná značka** alebo **obchodná známka** môže byť v práve: 
*opak továrenskej známky, pozri obchodná známka (známka obchodníka) (fr. *marque de commerce*, nem. *Handelsmarke*)
*(z hľadiska slovenského práva nesprávne:) ochranná známka (angl. *(registered) trademark*)

**Obchodná značka** môže byť aj v marketingu: značka, pozri značka (marketing) (angl. *brand*)

## Referencie
Igor Hochel

**Igor Hochel** (* 13. november 1953, Bratislava) je slovenský básnik, prozaik, prekladateľ, literárny vedec a vysokoškolský pedagóg.

## Život
Igor Hochel vyštudoval odbor slovenský jazyk – bulharský jazyk na Filozofickej fakulte Univerzity Komenského v Bratislave. Po skončení štúdia pôsobil až do roku 1987 v Kabinete literárnej komunikácie a experimentálnych metodík Pedagogickej fakulty v Nitre, pričom v roku 19821985 bol lektorom slovenského jazyka na sofijskej Univerzite Sv. Klimenta Ochridského. V roku 19871995 bol redaktorom literárneho mesačníka Romboid, 19961999 jeho šéfredaktorom. Od roku 1996 vyučuje na FF UKF v Nitre slovenskú literatúru 2. polovice 20. storočia, ako aj problematiku postmoderny, literárnu kritiku, semiotiku literatúry a kreatívne písanie, ostatné roky ako docent. Dejiny bulharskej literatúry prednášal externe v roku 19912004 na FF UK v Bratislave. V r. 20062008 bol predsedom Klubu nezávislých spisovateľov. V rokoch 20082013 bol predsedom Asociácie organizácií spisovateľov Slovenska (AOSS).

## Básnická tvorba
Igor Hochel vydal nasledovné zbierky básní:
* *Strom pred domom* (1979)
* *Svetlá na hladine* (1986)
* *Uprostred je mlčanie* (1993)
* *Kôra nežne praská* (1997)
* *Utkané z vlasov* (2005)
* *K mojim ústam nahá (žena)* (2009) – vybrané básne
* *Pátrači v krajine nezvestných* – (1995, básnická skladba a grafické listy Igora Benca)
* *Muž na peróne* (2017)
Básne I. Hochela boli preložené do nemčiny, francúzštiny, fínčiny, španielčiny, ruštiny a ukrajinčiny a knižne vyšli v bulharskom preklade roku 2010 pod názvom *Običam...*

V roku 2013 pod názvom *Muchy (v treťom roku okupácie)* vyšla doposiaľ nepublikovaná debutová zbierka poviedok autora, texty ktorej vznikali začiatkom sedemdesiatych rokov.

## Literárnovedná tvorba
* *Dotyky, sondy, postoje* (2003) – výber z recenzií a literárnokritických statí
* *Ladislav Ballek. Príbeh ako princíp* (2005) – monografia
* *Panoráma slovenskej literatúry III* (spolu s Ladislavom Čúzym, Petrom Darovcom a Zuzanou Kákošovou)
* *Slovenská literatúra po roku [[1989]]* (2007, spolu so Ladislavom Čúzym a Zuzanou Kákošovou)
* *Dejiny slovenskej literatúry II* (2009) – spoluautor v tíme Imricha Sedláka

## Editorská činnosť
* Vincent Šikula: *Dielo I – IV* (20072009),
* *Six Slovak Poets* (2010) – antológia 6 slovenských básnikov, ktorá vyšla vo V. Británii.

## Prekladateľská činnosť
* Z bulharčiny preložil diela Jordana Radičkova, Ivana Davidkova, Maxima Asenova a ďalších autorov.
* Z macedónčiny preložil vybrané básne Mateja Matevského (Trblet temných hviezd, 2011).

## Referencie

## Externé odkazy
* Igor Hochel na webe Slovenského literárneho centra
* Igor Hochel na stránkach Slovak Pen Centre
* Igor Hochel na stránkach vydavateľstva Milanium
* Igor Hochel na stránkach FF UKF
* Básnik Igor Hochel píše erotiku vo veršoch - článok v MY Nitra denníka SME

Kategória:Osobnosti z Bratislavy
Kategória:Slovenskí básnici
Kategória:Slovenskí prekladatelia
Kategória:Absolventi Filozofickej fakulty Univerzity Komenského v Bratislave
Five Miles Out

***Five Miles Out*** je ôsmy štúdiový album britského multi-inštrumentalistu Mika Oldfielda. Bol vydaný na jar 1982 a v britskom rebríčku predajnosti albumov sa ako prvé Oldfieldove album od *[[Ommadawn]]* (1975) dostal do Top 10, konkrétne na 7. priečku.

Prvú stranu LP platne (alebo prvú polovicu CD) zaberá takmer 25 minút dlhá inštrumentálna kompozícia s názvom „Taurus II“ (skladba „Taurus 1“ sa vyskytuje na predchádzajúcom albume *[[QE2]]*) s meniacim sa rytmom a premenlivými melódiami a nástrojmi. Druhú polovicu albumu tvoria dve spievané piesne („Family Man“ a „Five Miles Out“), kratšie inštrumentálne „Mount Teide“ a vokálno-inštrumentálna skladba „Orabidoo“.

Pesnička „Family Man“ sa stala v USA hitom až ako coververzia od dua Hall & Oates. V tejto piesni sa tiež prvýkrát predstavuje ako Oldfieldova speváčka Maggie Reillyová. Tá s ním spolupracovala už pred týmto albumom, ale vždy sa jednalo iba o sprievodné vokály.

Skladba "Mount Teide" je pomenovaná podľa sopky Pico de Teide (po anglicky Mount Teide) na Tenerife.

V poslednej piesni „Five Miles Out“ je skombinovaný spev Reillyovej a Oldfieldov hlas upravený vokodérom. Táto skladba je inšpirovaná skutočnou udalosťou, kedy bol Oldfield, ako pilot súkromného lietadla, zastihnutý búrkou nad Pyrenejami (časť textu tvorí fiktívny rozhovor medzi pilotom a riadiacou vežou na letisku).

## Skladby
# „Taurus II“ (Oldfield) – 24:43
# „Family Man“ (Oldfield/Cross/Fenn/Frye/Reillyová/Pert) – 3:45
# „Orabidoo“ (Oldfield/Cross/Fenn/Frye/Reillyová/Pert) – 13:03
# „Mount Teide“ (Oldfield) – 4:10
# „Five Miles Out“ (Oldfield) – 4:16

## Obsazení
* Mike Oldfield – gitara, basgitara, klávesové nástroje, spev
* Graham Broad – bicie
* Tim Cross – klávesové nástroje
* Rick Fenn – gitara
* Martyn Ford – dirigent
* Mike Frye – perkusie
* Paddy Moloney – gajdy
* Maggie Reilly – spev
* Carl Palmer – perkusie
* Morris Pert – perkusie, klávesové nástroje

## Zdroj
* 

Kategória:Albumy Mika Oldfielda
Kategória:Hudobné albumy z 1982
Nuneaton

thumb|Nuneaton
**Nuneaton** je najväčšie mesto v anglickom grófstve Warwickshire. Žije tu asi 70 000 obyvateľov.

V minulosti sa tu ťažila bridlica. Výsledkom tejto ťažby je Mt. Jud, veľká hora tvorená odpadom z lomu Judkin's.
Medzi významné budovy patrí Arbury Hall, sídlo aristokratickej rodiny Nugentovcov. 

Mesto leží na jednej z najvyťaženejších britských tratí West Coast Main Line.

## Partnerské mestá
* Guadalajara, Španielsko
* Cottbus, Nemecko
* Roanne, Francúzsko

## Iné projekty

## Zdroj

Kategória:Mestá v Anglicku
Bolton

thumb|Radnica
**Bolton** je mesto v metropolitnom grófstve Veľký Manchester na severozápade Anglicka. Je správnym centrom metropolitného dištriktu Bolton a nachádza sa 16 km od Manchestru. Bolton je obklopený niekoľkými mestami a dedinami, ktoré spolu tvoria zmieňovaný metropolitný dištrikt. Mesto má asi 270 000 obyvateľov. 

Mesto predtým patrilo do grófstva Lancashire, po priemyselnej revolúcii sa pripojilo ku grófstvu Veľký Manchester, ktoré je považované za najväčšiu priemyslovú oblasť v Spojenom kráľovstve. Bolton je známy aj veľkou výrobou textilných výrobkov, ktorej začiatky siahajú do 15. storočia.

V meste je divadlo *Octagon Theatre* či *Bolton Museum* s galériou. Sídli tu aj jedna z najstarších verejných knižníc v Spojenom kráľovstve, ktorá bola založená v roku 1850.

## Partnerské mestá
* Le Mans, Francúzsko, 1967
* Paderborn, Nemecko, 1975

## Iné projekty

## Externé odkazy
* Oficiálna stránka

## Zdroj


Kategória:Mestá v Anglicku
Bradford

thumb|Radnica

**Bradford** je mesto v grófstve West Yorkshire a centrum metropolitného dištriktu City of Bradford . Mesto má 293&nbsp;717 obyvateľov a celý dištrikt 485&nbsp;000 obyvateľov. Spolu s predmestiami to je v poradí 11. najväčší obvod Anglicka.

## Geografia
Na rozdiel od iných veľkých miest neleží v blízkosti väčšej rieky. Brod, po ktorom mesto získalo meno (*Broad Ford*), viedol cez potok nazývaný *Bradford Beck*. Tento potok pramení v Peninských vŕškoch na západ od mesta a vtekajú do neho ďalšie malé prítoky – *Horton Beck*, *Westbrook*, *Bowling Beck* a *Eastbrook*. V mieste kde býval brod, neďaleko od Bradfordskej katedrály, potok mení svoj tok na sever a smeruje k rieke Aire. Potok preteká väčšinou mesta pod povrchom.

Údolie v ktorom sa nachádza mesto sa nazýva *Bradfordale*.

## Názov
Názov Bradford je odvodený od slovného spojenia *broad ford* - široký brod neďaleko Bradfordskej katedrály okolo ktorej, v dobe pred vpádom Normanov, vznikla osada. Brod viedol cez potok *Bradford Beck*.

## Dejiny
Bradford bolo dlhú dobu centrom spracovania vlny oblasti *Západného Riddingu*. Bol jednym z miest ktorých rozvoj výrazne ovplyvnila priemyselná revolúcia. Textilný priemysel v meste existoval už v 13. stolročí, ale svetoznámym sa stal až v 19. storočí. Vlna bola dovážaná vo veľkom množstve, najmä na výrobu odevov z česanej priadze na ktorú bol Bradford špecializovaný. 

## Partnerské mestá
*  Galway, Írsko, 1987
*  Hamm, Nemecko, 1976
*  Mirpur, Pakistan, 1998
*  Mönchengladbach, Nemecko, 1971
*  Roubaix, Francúzsko, 1969
*  Skopje, Severné Macedónsko, 1963
*  Verviers, Belgicko, 1970

## Iné projekty

## Externé odkazy
* Visit Bradford
* Oficiálna stránka
* Bradfordská univerzita

## Zdroj


Kategória:Mestá v Anglicku
Koľada

**Koľada** môže byť:
*slovanský boh, pozri Koľada (boh)
*slovanský sviatok zimného slnovratu, pozri kračún (slovanský sviatok)
Majstrovstvá sveta vo florbale mužov 1998

**Majstrovstvá sveta vo florbale mužov 1998** boli v poradí 2. majstrovstvá sveta vo florbale mužov, ktoré organizuje Medzinárodná florbalová federácia (IFF). Konali sa od 25.30. mája 1998 v Prahe a Brne, v Česku, za účasti 14 tímov rozdelených do 2 divízií. Nováčikmi turnaja boli  a . Víťazom sa druhýkrát stali florbalisti . Fíni sa prvýkrát nedostali do finále turnaja MS, keď ich v semifinále zdolali Švajčiari.

Posledné družstvo "A" divízie zostúpilo v nasledujúcich MS do "B" divízie, opačne putovalo najlepšie družstvo "B" divízie.

## Divízia A
### Základné skupiny
#### Skupina A

#### Skupina B

----

### Play-off
#### Stretnutie o 7. miesto

#### Stretnutie o 5. miesto

#### Semifinále

#### Stretnutie o 3. miesto

#### Finále

## B divízia

## Konečné poradie

## Zdroj
* MS 1998 na oficiálnej stránke IFF 

Kategória:Florbal v 1998
Kategória:Florbal v Česku
Kategória:Majstrovstvá sveta vo florbale mužov
Kategória:1998 v Česku
Kategória:Športové podujatia v Brne
Kategória:Športové podujatia v Prahe
Koleda

**Koleda** môže byť:
* koledovanie (t.j. obradná obchôdzka po domoch s cieľom priniesť šťastie a prosperitu)
* skrátene kňazská koleda (trojkráľový obrad, pri ktorom kňaz vysväcuje príbytky veriacich)
* skrátene učiteľská koleda
* vianočná (t.j. v obdobia medzi 24. decembrom a 6. (alebo 1.) januárom spievaná) pieseň alebo zriedkavo veľkonočná pieseň, pozri koleda (pieseň)
* riekanka, vinš, hra, dar alebo pohostenie patriace ku koledovaniu, pri ktorom je podstatný princíp želania, pozri napr. koleda (darček)
* palicový tanec
* slovanský sviatok zimného slnovratu, synonymum: kračún, pozri kračún (slovanský sviatok)
* zriedkavo: vianočné obdobie, presnejšie: obdobie od Štedrého večera do 6. (alebo len do 1.) januára
* zriedkavo: Veľkonočný pondelok
* priezvisko, pozri Koleda (priezvisko), napríklad:
** slovenský elektrometalurg a univerzitný profesor, pozri Martin Koleda

## Poznámky


## Pozri aj
* koľada
* Vianočná koleda
* Koledanus, Jonáš

## Zdroje
* koleda. In: 
* koleda. In:
Kónosuke Macušita

**Kónosuke Macušita** (jap. 松下 幸之助 * 27. november 1894, Wakajama, Japonsko† 27. apríl 1989, Moriguči) bol japonský priemyselník, zakladateľ spoločnosti ''Panasonic'' (pôvodne niesla meno *Macušita*) so sídlom na predmestí Kadomy, v prefektúre Osaka. 

Japonci ho poznajú ako „boha manažmentu“. Jeho biografiu nazvanú *Macušitovo vodcovstvo* napísal americký špecialista na manažment obchodných činností (business management) John Kotter v roku 1998.

## Referencie


## Iné projekty

## Externé odkazy
*PHP INTERFACE 
*Konosuke Matsushita.com
*Matsushita Memorial Library 
*The Founder, Konosuke Matsushita
*Panasonic Museum - Konosuke Matsushita Museum 
*The Matsushita Institute of Government and Management 

## Zdroj

Kategória:Japonskí podnikatelia
Kategória:Laureáti Radu vychádzajúceho slnka
Karanos

**Karanos** (starogr. *Κάρανος* – *Karanos*, ) môže byť:
* legendárny prvý kráľ Macedónie, pozri Karanos (kráľ)
* jeden z veliteľov vojsk macedónskeho kráľa Alexandra Veľkého, pozri Karanos (hetairos)
* syn macedónskeho kráľa Filipa II., nevlastný brat Alexandra Veľkého, pozri Karanos (syn Filipa II.)
Adventný veniec

[náhľad|Tradičný rímskokatolícky adventný veniec ([Bavorsko)]]
[náhľad|Rímskokatolícky adventný veniec - Poltár ([Slovensko)]]
**Adventný veniec** je kresťanská vianočná dekorácia tvorená vencom zo vždyzelených vetvičiek, na ktorom sú pripevnené spravidla štyri sviečky. Obyčajne sa ukladá doprostred stola alebo vešia zo stropu. Používa sa počas adventu a obdobne ako adventný kalendár slúži na symbolické odpočítavanie času do Vianoc.

Existuje viacero variánt adventného venca:
* veniec so štyrmi sviečkami, ktoré symbolizujú jednotlivé adventné nedele, pričom prvú adventnú nedeľu sa zapaľuje jedna sviečka, druhú adventnú nedeľu dve sviečky atď., až vo štvrtú adventnú nedeľu horia štyri sviečky;
* veniec so štyrmi sviečkami na venci a jednou sviečkou uprostred, ktorá symbolizuje Ježiša Krista a teda sa zapaľuje na Štedrý deň alebo na Prvý sviatok vianočný,
* veniec s jednou sviečkou uprostred, na ktorej je od knôtu dole stupnica 1 do 25, pričom 1. december sa nechá sviečka horieť len tak dlho, dokiaľ sa nezmenší po číslo 1, pričom to sa opakuje každý deň až kým sa na Prvý sviatok vianočný nenechá sviečka dohorieť úplne.

V rímskokatolíckej cirkvi sa tradične používajú tri fialové sviečky ako symbol pokánia a jedna (zapaľovaná ako v poradí tretia) ružová sviečka ako symbol radosti. V protestantizme sa tradične používajú modré sviečky ako symbol nádeje a očakávania Krista a pokiaľ veniec obsahuje piatu sviečku, tá má obvykle bielu farbu na znak Kristovej čistoty.

Kruhový tvar venca vytvoreného zo vždyzelených vetvičiek sa pokladá za symbol večného života, hoci svoj pôvod má v predkresťanských tradíciách, kde symbolizoval večný cyklus striedajúcich sa ročných období. Pôvod adventného venca nie je jasný, predpokladá sa, že sa začal používať niekedy v období trvajúcom od stredoveku do 16. storočia, príp. až do 19. storočia. Vytvorenie prvého moderného adventného venca vystaveného na verejnosti sa prisudzuje Johannovi Hinrichovi Wichernovi, evanjelickom pastorovi augsburského vyznania v Hamburgu. Wichernov veniec pozostával z kolesa vyzdobeného vetvami ihličia, na ktorom boli pripevnené štyri biele sviece symbolizujúce štyri adventné nedele a viacero menších červených sviecí, ktoré symbolizovali zvyšné dni adventu. Veniec bol zavesený v *[[Rauhes Haus]]*, domove pre siroty, duševne chorých a starých, ktorý Wichern zriadil v roku 1833. Vence so štyrmi či piatimi sviecami sa postupne stali bežnou súčasťou nemeckých protestantských kostolov a domácností a do 20. rokov 20. storočia boli zaužívanou dekoráciou u nemeckých rímskokatolíkov.

## Zdroje


## Iné projekty

Kategória:Kresťanstvo
Kategória:Floristika
Kategória:Vianoce
Kategória:Tradície
Shakes & Fidget

**Shakes & Fidget** môže byť:
* komiks, pozri Shakes & Fidget (komiks)
* počítačová hra, pozri Shakes & Fidget (počítačová hra)
Majstrovstvá sveta vo florbale mužov 2000

**Majstrovstvá sveta vo florbale mužov 2000** boli v poradí 3. majstrovstvá sveta vo florbale mužov, ktoré organizuje Medzinárodná florbalová federácia (IFF). Konali sa od 14.21. mája 2000 v 3 nórskych mestách: Oslo, Drammen a Sarpsborg, za účasti 16 tímov rozdelených do 2 divízií. Nováčikmi turnaja boli  a . Víťazom sa tretíkrát stali florbalisti . 

Posledné družstvo "A" divízie zostúpilo v nasledujúcich MS do "B" divízie, opačne putovalo najlepšie družstvo "B" divízie.

## Divízia A
### Základné skupiny
#### Skupina A

#### Skupina B

----

### Play-off
#### Stretnutie o 7. miesto

#### Stretnutie o 5. miesto

#### Semifinále

#### Stretnutie o 3. miesto

#### Finále

## B divízia
### Skupina C

### Skupina D

### Play-off
#### Stretnutie o 15. miesto

#### Stretnutie o 13. miesto

#### B Semifinále

#### Stretnutie o 11. miesto

#### B Finále (o 9. miesto)

## Konečné poradie

## Externé odkazy
* Oficiálna stránka MS 2000  
* Highlight z finálového zápasu  

## Zdroj
* MS 2000 na oficiálnej stránke IFF 

Kategória:Florbal v 2000
Kategória:Majstrovstvá sveta vo florbale mužov
Florbal
Kategória:2000 v Nórsku
Kategória:Šport v Sarpsborgu
Anton Botek

Mons. ThDr. **Anton Botek** (* 8. február 1911, Svederník - † 9. február 1992, Pezinok) bol rímskokatolícky kňaz a pápežský prelát. Bol členom Slovenského ústavu sv. Cyrila a Metoda v Ríme a pôsobil aj ako prekladateľ a publicista.

## Životopis
Vyštudoval teológiu v Trnave a v roku 1935 tam bol vysvätený za kňaza biskupom Pavlom Jantauschom. V roku 1939 bol v rámci vojenskej duchovnej služby vyslaný do Belgicka k slovenským vysťahovalcom. V roku 1941 sa stal redaktorom a tajomníkom Katolíckej tlačovej kancelárie v Bratislave. V roku 1942 sa stal šéfredaktorom Katolíckych novín. V roku 1945 bola zriadená Ústredná katolícka kancelária a on sa stal jej riaditeľom. V roku 1946 získal po obhájení dizertačnej práce doktorát z teológie.

Po nástupe KSČ k moci bol roku 1949 zatknutý. Bol väznený v Leopoldove, Novákoch, Ilave a Močenku. V roku 1951 utiekol do Rakúska a následne do Ríma.

V roku 1957 odišiel do Kanady, kde pôsobil desať rokov. Tam založil farnosť sv. Andreja v meste Welland a vybudoval kostol, školu a pastoračné centrum.

V roku 1966 sa vrátil do Ríma. 3. decembra 1966 mu pápež Pavol VI. udelil hodnosť pápežského preláta.

Venoval sa najmä literárnej činnosti a prekladateľstvu. V rokoch 1973-1976 pôsobil v slovenskej redakcii Vatikánskeho rozhlasu. Je známy ako autor prekladu Biblie, ktorý po častiach publikoval napr. v tituloch *Za svetlom* (1970), *Múdrosť* (1974), *Kniha žalmov* (1978). K Biblii, ktorú prekladal z originálnych jazykov, preložil aj poznámky a úvody z Jeruzalemskej Biblie. Na sklonku svojho života zveril vydanie tohto svojho celoživotného diela biskupovi Pavlovi Hnilicovi. Tento systematický preklad bol kompletne spracovaný a vydaný až v r. 2004-2008.

Po roku 1989 sa vrátil naspäť do vlasti, kde v roku 1992 zomrel.

## Referencie

## Externé odkazy
* Anton Botek a jeho slovenský preklad Jeruzalemskej Biblie
* Botekov preklad

## Zdroje
* Ján Ďurica SJ: „Život a dielo tvorcu priekopníckeho prekladu celého Svätého písma s komentármi Jeruzalemskej Biblie.“ In: *Sväté písmo s komentármi a margináliami Jeruzalemskej Biblie.* Trnava : Vydavateľstvo Dobrá kniha, 2012. Str. 2576-2590. ISBN 978-80-7141-739-2

## Pozri aj
* Sväté písmo s komentármi a margináliami Jeruzalemskej Biblie

Kategória:Narodenia v 1911
Kategória:Úmrtia v 1992
Kategória:Slovenskí rímskokatolícki kňazi
Kategória:Osobnosti zo Svederníka